cyanic-selkie/wikianc huggingface dataset:
Γεωπάρκο
Σύντομο ιστορικό ελληνικών γεωπάρκων- Θεσμικό πλαίσιο
Ως προς το εθνικό πλαίσιο, δεν υφίστανται ειδικές διατάξεις προστασίας περί γεωτόπων και γεωπάρκων. Με τον Ν. 3937/11 για την "Διατήρηση της βιοποικιλότητας και άλλες διατάξεις" (ο οποίος τροποποίησε τον Ν.1650/86) έγινε ένα θετικό βήμα προς την αποσαφήνιση των γεωπεριβαλλοντικών εννοιών ενώ το μετέπειτα σχέδιο Εθνικής Στρατηγικής για τη Βιοποικιλότητα (έχει έναν χρονικό ορίζοντα μέχρι το 2020) προσέθεσε στις προτάσεις του, σχετικά με την προστασία του τοπίου, την αναγκαιότητα διατήρησης των γεωτόπων και της βιολογικής ποικιλότητας (ΥΠΕΚΑ, 2014). Εντούτοις, η νομική και πραγματική προστασία των γεωτόπων παρά την προσπάθεια που καταβλήθηκε στον Ν. 3937/11 για την εντονότερη προστασία του αβιοτικού περιβάλλοντος, δεν έχει επιτευχθεί. Για να ενεργοποιηθεί οιαδήποτε προστασία είναι αναγκαία η θεσμική κατηγοριοποίηση των γεωτόπων και ο καθορισμός του πλαισίου των επιτρεπόμενων επεμβάσεων και των αναγκαίων μελετών για τη διατήρησή τους. Εξάλλου σχετικά με τα γεωπάρκα της Unesco, οι διαδικασίες τιτλοδότησής τους περιλαμβάνουν πολύ διαφορετικές και απαιτητικές παραμέτρους, δεδομένου ότι πρόκειται για αναπτυξιακές δομές για την αναγνώριση των οποίων είναι αναγκαίο να αιτηθεί κάποιος κρατικός ή ιδιωτικός "φορέας" διαχείρισης. Αυτό πρακτικά σημαίνει ότι έχουν την τιτλοδότηση, αλλά καμία νομική κατοχύρωση περί προστασίας, ενώ παράλληλα δεν διέπονται από σαφείς και καθορισμένους τρόπους λειτουργίας.
Τέλος θα πρέπει να εξεταστεί με ιδιαίτερη προσοχή η  κατηγορία των  μεταλλευτικών χώρων, και συγκεκριμένα όσων πλέον είναι ανενεργά, και τα οποία  κινδυνεύουν  από τη μια με κατάρρευση και από την άλλη αποτελούν σημεία έντονης και άνευ ελέγχου εκμετάλλευσης συλλεκτών και εμπόρων σπανίων πετρωμάτων.
Εξωτερικοί σύνδεσμοι
Γεωπαρκο
Φούλλοι
Η τοποθεσία των Φουλλών παραμένει άγνωστη και αποτελεί αντικείμενο διαφορετικών απόψεων μεταξύ των ιστορικών. Οι προτεινόμενες ταυτίσεις με σύγχρονους οικισμούς περιλαμβάνουν το Σόλχατ και το Τέψεν στο ανατολικό τμήμα της Κριμαίας, καθώς και το Τσουφούτ-Καλέ και το Κυζ Κερμέν πλησίον του Μπαχτσισαράι στο δυτικό τμήμα της χερσονήσου. Σύμφωνα με τον Ο. Πριτσάν στο Βυζαντινό Λεξικό της Οξφόρδης, «πιθανότατα βρισκόταν στην διακριμαϊκή διαδρομή, περίπου στα μισά της διαδρομής μεταξύ Χερσώνος και Κιμμερίου Βοσπόρου».
Η πόλη αναφέρεται για πρώτη φορά από τον Βυζαντινό ιστορικό Μένανδρο προτήκτωρα του 6ου αιώνα. Εμφανίζεται στη συνέχεια στην αγιογραφία του αγίου Ιωάννη της Γοτθίας του ύστερου 8ου αιώνα, ο οποίος κρατήθηκε αιχμάλωτος στην πόλη το 787, και βάφτισε και θεράπευσε το παιδί του τοπικού άρχοντα, πριν καταφύγει στην Αμάστριδα. Τον 9ο αιώνα, η αγιογραφία του Κωνσταντίνου του Φιλοσόφου αναφέρει το «έθνος των Φουλλών», που τιμούσαν μια βελανιδιά και τους διοικούσε ένας πρεσβύτερος.
Οι Notitiae Episcopatuum (Επισκοπικοί Κατάλογοι) του Πατριαρχείου Κωνσταντινουπόλεως στα τέλη του 8ου και 9ου αιώνα αναφέρουν ότι ο επίσκοπος των Χοτζιρών διέμενε κοντά στους Φούλλους και σε ένα άλλο μέρος με το τουρανικό όνομα Καρά Σου («Μαύρο Νερό»), εξελληνισμένο ως Χαράσιον ή μεταφρασμένο ως Μάβρον Νερὸν στους Notitiae. Στους επόμενους Notitiae, οι ίδιοι οι Φούλλοι εμφανίζονται ως η έδρα μιας αρχιεπισκοπής. Μέχρι τον 14ο αιώνα, η τοπική έδρα είχε συγχωνευθεί με αυτήν της Σουγδαίας, και μια μητροπολιτική επισκοπή Σουγδαίας και Φουλλών μαρτυρείται καλά σε έγγραφα του 14ου-15ου αιώνα. Η τύχη της πόλεως μετά από αυτό είναι άγνωστη.
Παραπομπές
Κατηγορία:Μεσαιωνική Κριμαία Κατηγορία:Πόλεις της Βυζαντινής Αυτοκρατορίας Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Τζάστιν Ουέλμπι
Ο Τζάστιν Πόρταλ Γουέλμπι (γενν. 6 Ιανουαρίου 1956, Λονδίνο) είναι Άγγλος θρησκευτικός ηγέτης και 105ος Αρχιεπίσκοπος του Κάντερμπερι από το 2013. Για λίγο παραπάνω από ένα χρόνο ήταν αρχιεπίσκοπος του Ντάρχαμ.
Ο Ουέλμπι σπούδασε νομική και ιστορία στο Πανεπιστήμιο του Κέιμπριτζ. Αργότερα τιμήθηκε από το Κολλέγιο Σαιντ Τζονς του Ντάραμ. Επίσκοπος του Ντάραμ έγινε το 2011.
Παραπομπές
Κατηγορία:Αρχιεπίσκοποι του Κάντερμπερι Κατηγορία:Επίσκοποι του 21ου αιώνα
Διύλιση
Η διύλιση είναι η διαδικασία καθαρισμού μιας ουσίας ή μιας μορφής. Ο όρος χρησιμοποιείται συνήθως για έναν φυσικό πόρο που είναι αξιοποιήσιμος στην ακατέργαστη μορφή του, αλλά αποδίδει καλύτερα στην καθαρή μορφή του. Για παράδειγμα, οι περισσότεροι τύποι φυσικού πετρελαίου είναι έτοιμες καύσιμες ύλες στην ακατέργαστη μορφή τους, αλλά δεν αποδίδουν ικανοποιητικά και αφήνουν υπολείμματα και υποπροϊόντα που φράζουν έναν κινητήρα. Ο όρος είναι ευρύς και μπορεί να συμπεριλάβει και πιο δραστικούς μετασχηματισμούς, όπως η αναγωγή του μεταλλεύματος σε μέταλλο.
Η διύλιση των υγρών συνήθως επιτυγχάνεται με απόσταξη ή κλασματική απόσταξη, με μία πολύ χρήσιμη διαδικασία που χρησιμοποιείται και στον διαχωρισμό των διαφορετικών κλασμάτων του πετρελαίου. Ομοίως, η διύλιση των αερίων γίνεται κατόπιν ψύξης. συμπίεσης και υγροποίησής τους. Σε ορισμένες περιπτώσεις, τα αέρια και υγρά μπορούν να εκχυλιστούν με εκλεκτικούς διαλύτες, που διαλύουν είτε την ουσία ενδιαφέροντος είτε τις ανεπιθύμητες προσμίξεις.
Το ραφινάρισμα πολλών στερεών μπορεί να γίνει με την ανάπτυξη κρυστάλλων σε ένα διάλυμα του ακάθαρτου υλικού. Η κανονική δομή του κρυστάλλου τείνει να ευνοεί το επιθυμητό υλικό και να αποκλείει τα άλλα είδη σωματιδίων.
Οι δυνατότητες διύλισης διευρύνονται περαιτέρω με χημικές αντιδράσεις που διευκολύνουν τον διαχωρισμό.
Η καλή χρήση του πυριτίου και άλλων ημιαγωγών στα ηλεκτρονικά βασίζεται στον ακριβή έλεγχο των προσμίξεων. Η τήξη κατά ζώνες είναι μία μέθοδος καθαρισμού που αναπτύχθηκε από τον Γουίλιαμ Γκάρντνερ Πφαν, και χρησιμοποιήθηκε για την παραγωγή καθαρού Γερμάνιου. Στη συνέχεια, ο Χένρι Θευερερ της Bell Labs προσάρμοσε τη μέθοδο του Πφαν στο πυρίτιο για να παράγει πυρίτιο επιπλέουσας ζώνης.
Κοινά υλικά που διυλίζονται:
Παραπομπές
Κατηγορία:Βιομηχανικές διεργασίες
Μάικλ Γκόουβ
Ο Μάικλ Γκόουβ (αγγλ. Michael Gove, γεννημένος στις 26 Αυγούστου 1967) είναι Βρετανός πολιτικός που διατελεί Υπουργός Στέγασης καθώς επίσης και Υπουργός Διακρατικών Σχέσεων στην Κυβέρνηση του Ρίσι Σούνακ. Είναι βουλευτής του Συντηρητικού Κόμματος από το 2005 εκπροσωπώντας την εκλογική περιφέρεια του Σάρρεϋ Χηθ (Surrey Heath parliamentary constituency).
Πολιτική Καριέρα
Επί της πρώτης Κυβερνήσεως του Ντέιβιντ Κάμερον, το 2010, τοποθετήθηκε Υπουργός Παιδείας και το 2014 έγινε Υπεύθυνος Κομματικής Πειθαρχίας της Κυβέρνησης για τη Βουλή των Κοινοτήτων (Government Chief Whip in the House of Commons). Κατόπιν των γενικών εκλογών του 2015 τοποθετήθηκε Υπουργός Δικαιοσύνης στην δεύτερη Κυβέρνηση Κάμερον.
Εν όψει του δημοψηφίσματος για την παραμονή της Βρετανίας στην ΕΕ, τάχθηκε υπέρ της Αποχώρησης.
Η Τερέζα Μέι αρχικά τον απέλυσε το 2016 ωστόσο, μετά τις εκλογές του 2017 ο Γκόουβ επέστρεψε στην κυβέρνηση της Μέι ως υπουργός Περιβάλλοντος, Τροφίμων και Γεωργίας.
Στις Κυβερνήσεις του Μπόρις Τζόνσον υπηρέτησε πρώτα ως Καγκελάριος του Δουκάτου του Λάνκαστερ και στην συνέχεια ως Υπουργός Διακρατικών Σχέσεων και Υπουργός Στέγασης.
Τα δύο τελευταία υπουργεία του ανατέθηκαν και στην Κυβέρνηση του Ρίσι Σούνακ.
Δημήτριος Α΄ Αλεξανδρείας
Ο Δημήτριος Α΄ (απεβ. 22 Οκτωβρίου 232) 12ος Επίσκοπος και Πατριάρχης Αλεξάνδρειας. Ο Σέξτος Ιούλιος Αφρικανός, ο οποίος επισκέφθηκε την Αλεξάνδρεια στην περίοδο επισκοπείας του Δημητρίου Α΄, τοποθετεί την ένταξή του ως ένδεκα επισκόπους μετά από τον Μάρκο Α΄ τον Ευαγγελιστή, στο 10ο έτος του Ρωμαίου Αυτοκράτορα Κομμόδου. Ο Ευσέβιος της Καισαρείας τον τοποθετεί στο 10ο έτος του Σεπτίμιου Σεβήρου.
Βιογραφία
Ο επίσκοπος Δημήτριος Α΄ ήταν πρόθυμος να δημιουργήσει ένα καθορισμένο ημερολόγιο για τις εκκλησίες και τις γιορτές. Καθιέρωσε ένα λειτουργικό ημερολόγιο, βάσει του οποίου καθορίστηκαν οι εορτάσιμες ημερομηνίες. Ως επίσκοπος της μεγάλης μητρόπολης, ο Δημήτριος Α΄ συμμετείχε στη διαμάχη για τον κανονικό υπολογισμό του Πάσχα. Ήταν ο πρώτος που εφάρμοσε τη μέθοδο υπολογισμού για τον προσδιορισμό των ημερομηνιών του Πάσχα. Το διάταγμά του εγκρίθηκε από την Α΄ Σύνοδο της Νικαίας (325 μ.Χ.). Οι Ανατολικές Ορθόδοξες εκκλησίες συνεχίζουν να ακολουθούν τον τρόπο της Αλεξάνδρειας.
Ο Δημήτριος Α΄ υποστήριξε τον Ωριγένη στην αρχή της σταδιοδρομίας του· λέγεται ότι θαύμαζε την ευρυμάθειά του. Έστειλε τον Ωριγένη στην Αραβία, μετά από πρόσκληση για την επίσκεψή του σε επιστολές προς τον νομάρχη της Αλεξάνδρειας. Όταν ο Αυτοκράτορας Καρακάλλας λεηλάτησε την Αλεξάνδρεια το 215 μ.Χ., ο Ωριγένης κατέφυγε στην Παράλιο Καισάρεια, όπου οι Παλαιστίνιοι επίσκοποι τού ζήτησαν να δώσει κηρύγματα. Ο Δημήτριος Α΄ εξοργίστηκε και έγραψε, για να επιπλήξει, ότι η διδασκαλία δεν ήταν νόμιμη γι' αυτόν, καθώς ήταν λαϊκός. Τότε οι επίσκοποι Αλέξανδρος της Ιερουσαλήμ και Θεόκτιστος της Καισάρειας έγραψαν προς υπεράσπισή του και ανέφεραν προηγούμενες περιπτώσεις για λαϊκούς να έκαναν κηρύγματα, αλλά παρά τις προσπάθειές τους ο Δημήτριος Α΄ ανακάλεσε τον Ωριγένη.
Το 230 ζητήθηκε από τον Ωριγένη να επιλύσει μία διαμάχη στην Αχαΐα, που απαιτούσε την παρουσία του, οπότε ξεκίνησε μέσω της Παλαιστίνης. Στη συνέχεια ο Ωριγένης χειροτονήθηκε ιερέας στην Καισάρεια. Όταν ο Δημήτριος Α΄ το έμαθε αυτό, το θεώρησε πράξη χειραφέτησης και η σχέση τους επιδεινώθηκε. Ο Δημήτριος Α΄ συγκάλεσε μία Σύνοδο το 232, που τιμώρησε τον Ωριγένη και στη συνέχεια έστειλε καταδίκη της συμπεριφοράς του Ωριγένη σε όλες τις εκκλησίες. Είναι προφανές ότι ήταν προσωπική ζήλια, και όχι απλώς μία άκυρη χειροτονία όπως ισχυρίστηκε ο Δημήτριος Α΄, για μία τέτοια αντίδραση. Η Ρώμη αποδέχτηκε την απόφαση, αλλά η Καισάρεια, η Φοινίκη, η Αραβία και η Αχαΐα την αμφισβήτησαν. Από την Καισάρεια ο Ωριγένης έστειλε επιστολές για την υπεράσπισή του και επιτέθηκε στον Δημήτριο Α΄.
Στη συνέχεια ο Δημήτριος Α΄ έθεσε την Κατηχητική Σχολή υπό την ευθύνη του Ηράκλα, βοηθού του Ωριγένη, ο οποίος υπήρξε από καιρό συνεργάτης του. Αυτό μπορεί να ήταν η τελική πράξη του Δημητρίου Α΄ ως επισκόπου. Ο Δημήτριος Α΄ κυβέρνησε την Εκκλησία της Αλεξάνδρειας για 42 χρόνια και απεβίωσε σε ηλικία 105 ετών.
Βιβλιογραφικές αναφορές
Κατηγορία:Χριστιανοί άγιοι του 3ου αιώνα Κατηγορία:Χριστιανοί άγιοι του 2ου αιώνα Κατηγορία:Πατριάρχες Αλεξανδρείας και πάσης Αφρικής
Ντρόεμπα
Η Ντρόεμπα (დროება) ήταν γεωργιανή πολιτική και πολιτισμική εφημερίδα επιρροής με τόπο έκδοσης την Τιφλίδα, μεταξύ του 1866 και του 1885.
Η Ντρόεμπα κυκλοφόρησε για πρώτη φορά στην Τιφλίδα, πρωτεύουσα της ρωσικής Αντιβασιλείας του Καυκάσου, στις 4 Μαρτίου 1866, εκδιδόμενη, αρχικώς, τρεις φορές την εβδομάδα, προτού, μετά το 1877, ξεκινήσει να εκδίδεται σε καθημερινή βάση.
Εκδότης της εφημερίδας διετέλεσε, μεταξύ του 1866 και του 1882, ο Σ. Μελικισβίλι, ενώ, στη συνέχεια, από το 1882 έως το 1885, τον διαδέχθηκε ο Γκιόργκι Καρτβελισβίλι. Κατά καιρούς, την έκδοσή της αναλάμβαναν εξέχοντες Γεωργιανοί λόγιοι, όπως, μεταξύ άλλων, οι Ίλια Τσαβτσαβάντζε και Ιβάνε Ματσαμπέλι. Η εφημερίδα, εντός της οποίας δημοσιεύονταν κείμενα σημαντικών Γεωργιανών συγγραφέων, δημοσιογράφων, καθώς και κοινωνικών ακτιβιστών της συγκεκριμένης περιόδου, αποτέλεσε δραστήριο υποστηρικτή της γεωργιανής εθνικής ιδέας. Οι νεαρότερης ηλικίας Γεωργιανοί ριζοσπάστες λόγιοι χρησιμοποιούσαν τις σελίδες της Ντρόεμπα, προκειμένου να φέρουν σε επαφή τους αναγνώστες τους με τις ιδέες προοδευτικών φιλελεύθερων διανοούμενων, όπως, μεταξύ άλλων, ο Τζον Στιούαρτ Μιλ, καθώς και «ουτοπικών σοσιαλιστών», όπως, μεταξύ άλλων, οι Ρόμπερτ Όουεν, Σαιν-Σιμόν, Σαρλ Φουριέ, Πιερ Προυντόν και Λουί Μπλαν. Ως εκ τούτου, συνδέθηκε στενά με τη νέα γενιά του γεωργιανού εθνικού κινήματος, γνωστή ως μεόρε ντάσι (μτφ. «η δεύτερη ομάδα»), της οποίας ηγετική μορφή αποτελούσε ο Νίκο Νικολάντζε, ο οποίος επεδίωκε την εφαρμογή ενός ευρύτερου προγράμματος μεταρρυθμίσεων, το οποίο θα περιελάμβανε διάφορες μορφές καπιταλισμού και δυτικοποίησης. Ο υφιστάμενος διχασμός μεταξύ των Γεωργιανών λόγιων αναφορικά με ζητήματα σχετιζόμενα με την οικονομία και χρηματοοικονομικά σχέδια αντανακλώνταν, επίσης, εντός των σελίδων της Ντρόεμπα. Το γεγονός αυτό αποτέλεσε έναν εκ των λόγων για τους οποίους ο Ίλια Τσαβτσαβάντζε αποχώρησε από την εκδοτική ομάδα της Ντρόεμπα, προχωρώντας, παράλληλα, στην ίδρυση δικής του εφημερίδας, της Ιβέρια. Στις 16 Σεπτεμβρίου 1885, η εφημερίδα έκλεισε κατόπιν σχετικής διαταγής του Ρώσου αντιβασιλέα, Αλεξάντρ Ντοντούκοφ-Κορσάκοφ.
Παραπομπές
Κατηγορία:Εφημερίδες στη γεωργιανή γλώσσα Κατηγορία:Μέσα Μαζικής Ενημέρωσης στην Τιφλίδα Κατηγορία:Εφημερίδες με τόπο έκδοσης τη Γεωργία Κατηγορία:Εφημερίδες με τόπο έκδοσης τη Ρωσική Αυτοκρατορία Κατηγορία:Ιστορία της Τιφλίδας Κατηγορία:Πρώην εφημερίδες της Ρωσίας
Παναγιώτης Γ. Καράμπελας
Ο '''Παναγιώτης Γ. Καράμπελας''' (Αγιοβλασίτικα Αχαΐας, 1932 - Κάτω Αχαΐα, 29 Μαρτίου 2021) ήταν συγγραφέας-ερευνητής, ιστοριοδίφης, φιλόλογος και δήμαρχος Κάτω Αχαΐας.
Καταγόταν από αγροτική οικογένεια και οι γονείς του ονομάζοταν Γεώργιος και Μόσχω. Σπούδασε στη Φιλοσοφική Σχολή του Πανεπιστημίου Αθηνών.
Καριέρα
Αφότου συνταξιοδοτήθηκε από τη δημόσια εκπαίδευση, ασχολήθηκε με τα κοινά και χρημάτισε δήμαρχος Κάτω Αχαΐας. Στις αυτοδιοικητικές εκλογές του 1990 εξελέξη δήμαρχος Κάτω Αχαΐας επικρατώντας στον δεύτερο γύρο του Ιωάννη Γαλανόπουλου με ποσοστό 52,04% έναντι 47,96% του συνυποψηφίου του. Στον πρώτο γύρο ωστόσο ήρθε δεύτερος σε ψήφους λαμβάνοντας 39,23% έναντι 40,16% του Ι. Γαλανόπουλου. Ασχολήθηκε εκ νέου με τα κοινά το 2006, όταν και στις αυτοδιοικητικές εκλογές του 2006 υπέβαλε ξανά υποψηφιότητα για τη θέση του δημάρχου Δύμης. Έχασε ωστόσο στον πρώτο γύρο από τον συνυποψήφιό του Διονύσιο Γκοτσούλια με ποσοστό 45,15% έναντι 50,88% του αντιπάλου του.
Εργογραφία
(σε αλφαβητική σειρά)
Είχε επίσης συμμετοχή με ανέκδοτα κείμενα στο βιβλίο Αγιοβλασίτικα βήματα στο χρόνο (Πάτρα: Κοινότητα Αγιοβλασιτίκων, 1998) της Ομάδας Αρχαιολογίας του Τοπίου (ΟΜ.ΑΡ.Τ.). Συγκεκριμένα: «Ο Νικόλαος Καράμπελας (1798; - 1895;)» (σελ. 41-43), «Οι πρωτες γενιές» (σελ. 93-94), «Η γενιά του 1940» (σελ. 101-102) και «Απαγωγή και τραγωδία» (σελ. 105-106).
Βιβλιογραφία
Κατηγορία:Έλληνες συγγραφείς Κατηγορία:Έλληνες ιστορικοί
Σκριπερό Κέρκυρας
Το Σκριπερό (αναφέρεται και Σκλιπερό από τους ντόπιους) είναι χωριό στην Κέρκυρα. Διοικητικά ανήκει στον δήμο Κεντρικής Κέρκυρας και Διαποντίων Νήσων και σύμφωνα με την απογραφή του 2011, ο πληθυσμός του ανέρχεται στους 500 κατοίκους.
Γενικά και ιστορικά στοιχεία
Το Σκριπερό είναι κτισμένο σε υψόμετρο 130 μέτρων και απέχει 18 χιλιόμετρα από την πόλη της Κέρκυρας. Ο οικισμός αναφέρεται σε βενετική απογραφή της περιόδου 1766-1770 ως έδρα στρατιωτικής υποδιαίρεσης (Bandiera di Scripero). Σύμφωνα με τα στοιχεία της ίδιας απογραφής, στο Σκριπερό ζούσαν 937 κάτοικοι. Παράλληλα, στο χωριό υπήρχαν 23 ελαιοτριβεία. Μερικά χρόνια αργότερα (1786) υπαγόταν στη στρατιωτική υποδιαίρεση της Κορακιάνας, ενώ σύμφωνα με στατιστική του Στυλιανού Βλασσόπουλου - η οποία χρονολογείται μεταξύ των ετών 1809 και 1813 - ο πληθυσμός του Σκριπερού ανερχόταν στους 563 κατοίκους.
Κατά την περίοδο της ρωσοτουρκικής κατοχής της Κέρκυρας (1798-1801), ορισμένοι κάτοικοι του Σκριπερού διώχθηκαν από τις αρχές ως ταραχοποιά στοιχεία.
Αξιοθέατα-πολιτισμός
Στον οικισμό βρίσκεται η γυναικεία μονή της Υπεραγίας Θεοτόκου Βλαχερνών, η οποία κτίστηκε στα τέλη του 18ου αιώνα και λειτούργησε αρχικά ως ανδρική. Επιπλέον, σε απόσταση μερικών χιλιομέτρων από το Σκριπερό βρίσκεται το διατηρητέο αρχοντικό «Βίλα Φοντάνα», το οποίο αναφέρεται ως αξιόλογο δείγμα της τοπικής αρχιτεκτονικής.
Στο Σκριπερό εδρεύει από το 1909 φιλαρμονικός σύλλογος. Επιπλέον, κάθε χρόνο διοργανώνεται στο χωριό η γαστρονομική γιορτή των καρλάκων, η οποία είναι αφιερωμένη σε συνταγές με βάση τους βατράχους.
Παραπομπές
Κατηγορία:Δήμος Κέρκυρας Κατηγορία:Χωριά του νομού Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Οι Αντίζηλοι (τηλεοπτική σειρά)
Οι Αντίζηλοι (αγγλικά: The Persuaders) ήταν έγχρωμη τηλεοπτική σειρά δράσης, περιπέτειας και κωμωδίας, με πρωταγωνιστές τον Ρότζερ Μουρ και τον Τόνι Κέρτις. Προβλήθηκε στο τηλεοπτικό δίκτυο ABC των ΗΠΑ και στο ITV της Μεγάλης Βρετανίας την σεζόν 1971-1972. Τα γυρίσματα της σειράς έγιναν στη Γαλλία, στην Ιταλία και στη Μεγάλη Βρετανία, από τον Μάιο του 1970 έως τον Ιούνιο του 1971.
Υπόθεση
Ο Άγγλος Λόρδος Μπρετ Σενκλαίρ και ο Αμερικάνος Ντάνι Γουάιλντ είναι δύο πλούσιοι playboys, που συνεργάζονται με τον δικαστή Φούλτον για να ερευνήσουν τα εγκλήματα που η αστυνομία δεν μπορεί να επιλύσει. Αυτοί οι δύο άνδρες είναι εντελώς αντίθετοι, αλλά γίνονται πολύ καλοί φίλοι μέσα από τις περιπέτειες τους, και συνεχώς διακινδυνεύουν τη ζωή τους ο ένας για τον άλλο.
Χαρακτήρες
Μεγάλωσε στις φτωχογειτονιές της Νέας Υόρκης, κάτι που διαμόρφωσε και τον χαρακτήρα του. Δραπέτευσε από αυτές τις γειτονίες κατατασσόμενος στο πολεμικό ναυτικό των ΗΠΑ και αργότερα έγινε εκατομμυριούχος, επενδύοντας σε επιχειρήσεις πετρελαίου. Ο ίδιος ο Κέρτις είχε μια πολύ δύσκολη παιδική ηλικία στο Μπρονξ και υπηρέτησε στο Πολεμικό Ναυτικό των ΗΠΑ. Ήταν 46 ετών όταν πρωταγωνίστησε τους Αντίζηλους, αλλά εκτέλεσε όλα τα ακροβατικά και τις σκηνές μάχης μόνος του.
Είναι Βρετανός ευγενής, με σπουδές στο Χαρόου και στην Οξφόρδη, πρώην αξιωματικός του Στρατού. Επίσης είναι πρώην οδηγός αγωνιστικών αυτοκινήτων.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές της American Broadcasting Company
Royal Rumble (2007)
Το Ρόγιαλ Ραμπλ 2007 ήταν το εικοστό ετήσιο Ρόγιαλ Ραμπλ σόου επί πληρωμή που διεξάχθηκε από το World Wrestling Entertainment (WWE). Έγινε στις 28 Ιανουαρίου του 2007, στο AT&T Center του Σαν Αντόνιο, Τέξας και χρησιμοποιήθηκαν παλαιστές από τα σόου Raw, Smackdown! αλλά και ECW. Ήταν η πρώτη φορά που το ECW εκπροσωπήθηκε σε ένα Ρόγιαλ Ραμπλ αγώνα. Όπως ήταν συνηθισμένο από το 1993, ο νικητής κέρδισε έναν αγώνα στην WrestleMania 23 για αγώνα είτε με τον Πρωταθλητή WWE, είτε με τον Παγκόσμιο Πρωταθλητή Βαρέων Βαρών είτε για τον ECW Πρωταθλητή.
Έγιναν πέντε ματς επαγγελματικής πάλης στην κάρτα του σόου, και υπήρξε παραπάνω από ένας κύριος αγώνας. Ο κύριος αγώνας ήταν το ετήσιο Ρόγιαλ Ραμπλ που συμμετείχαν 30 παλαιστές και από τα 3 σόου. Ο Άντερτέικερ, ο τριακοστός εισελθών του αγώνα, νίκησε το ματς αποκλείοντας τον Σον Μάικλς, που είχε μπει εικοστός πέμπτος. Το βασικό ματς από το σόου του Raw ήταν ένα Last Man Standing Match για το πρωτάθλημα WWE μεταξύ του Τζον Σίνα και του Ουμάγκα. Ο Σίνα διατήρησε τον τίτλο του καθώς ο Ουμάγκα δεν μπόρεσε να σταθεί στα πόδια του πριν ο διαιτητής μετρήσει ως το δέκα. Το κύριο ματς του Smackdown! ήταν αυτό του Ντέιβ Μπατίστα έναντι του Μίστερ Κένεντι για το Παγκόσμιο Πρωτάθλημα Βαρέων Βαρών, στο οποίο ο Μπατίστα νίκησε αφού εκτέλεσε την χαρακτηριστική του κίνηση, το Batista Bomb. Το βασικό ματς του σόου ECW ήταν μεταξύ του Μπόμπι Λάσλεϊ και του Τέστ για το Παγκόσμιο Πρωτάθλημα ECW, στο οποίο νίκησε ο Λάσλεϊ καθώς ο Τεστ δεν μπόρεσε να επιστρέψει στο ρινγκ πριν ο διαιτητής μετρήσει ως το δέκα.
Ιστορίες
Η βασική κόντρα στον δρόμο για το Ρόγιαλ Ραμπλ στο Raw ήταν αυτή του Σίνα και του Ουμάγκα, που κοντραρίστηκαν για το Πρωτάθλημα WWE. Στο προηγούμενο σόου επί πληρωμή, New Year's Revolution, ο Σίνα νίκησε τον Ουμάγκα και έληξε το αήττητο σερί του τελευταίου στο WWE, διατηρώντας παράλληλα το Πρωτάθλημα WWE. Την επόμενη νύχτα στο Raw, ο Armando Alejandro Estrada, ο μάνατζερ του Ουμάγκα, ζήτησε ένα επαναληπτικό ματς και ο Σίνα συμφώνησε. Αργότερα εκείνο το βράδυ, κατά τη διάρκεια του αγώνα του Γκρέιτ Καλί με τον Σίνα, ο Ουμάγκα παρενέβη και επιτέθηκε στον Σίνα. Την επόμενη εβδομάδα, πήρε μέρος στο Raw η επίσημη υπογραφή συμβολαίου για τον αγώνα τους στο Ρόγιαλ Ραμπλ. Μετά που ανακοινώθηκε ότι ο Estrada μπορούσε να διαλέξει το είδος του αγώνα, διάλεξε το ματς να είναι Last Man Standing. Ο Σίνα υπέγραψε και επιτέθηκε και στους δύο. Στο επεισόδιο του Raw στις 22 Ιανουαρίου ο Σίνα αφού αποκλείστηκε από ένα Battle Royal, του επιτέθηκε ο Ουμάγκα, τραυματίζοντάς του την σπλήνα σαν μέρος της κόντρας τους στο κέιφέιμπ.
Η βασική κόντρα του Smackdown! σόου ήταν μεταξύ του Μπατίστα και του Μίστερ Κένεντι, που αγωνίστηκαν για το παγκόσμιο πρωτάθλημα βαρέων βαρών. Στις 5 Ιανουαρίου σε εκείνο το επεισόδιο του Smackdown! ξεκίνησε μία Beat the Clock πρόκληση. Οι παλαιστές συμμετείχαν σε κανονικούς αγώνες, και ο παλαιστής που θα νικούσε στον μικρότερο χρόνο θα γινόταν ο πρώτος διεκδικητής του πρωταθλήματος στο Ρόγιαλ Ραμπλ. Ο Μίστερ Κένεντι, που νίκησε τον Κρις Μπενουά σε σχεδόν πέντε λεπτά, με αποτέλεσμα να έχει τον μικρότερο χρόνο στο τέλος του σόου. Την επόμενη εβδομάδα, η πρόκληση συνεχίστηκε, και σε ένα ματς μεταξύ του Άντερτέικερ και του Μιζ, ο Κένεντι παρενέβη και κόστισε στον Άντερτέικερ το δικαίωμα του πρώτου διεκδικητή. Ο Άντερτέικερ πάλεψε με τον Κένεντι σε ένα ματς όπου αν νικούσε θα έβαζε και τον εαυτό του στο ματς του Μπατίστα με τον Κένεντι στο Ρόγιαλ Ραμπλ. Κατά τη διάρκεια του ματς, ο Κένεντι επιτέθηκε στον Μπατίστα που ήταν δίπλα στο ρινγκ, ο Μπατίστα ανταπέδωσε και έτσι ο Άντερτέικερ αποκλείστηκε από το ματς. Έτσι το ματς στο Ρόγιαλ Ραμπλ παρέμεινε όπως είχε.
Στο σόου
Πριν την τηλεοπτική μετάδοση του σόου, ο Τζέι Τι Τζι νίκησε τον Λάνς Κέιντ σε έναν μη τηλεοπτικό αγώνα.
Τα ματς πριν την κύρια κάρτα αγώνων
Το πρώτο ματς που μεταδόθηκε ήταν το ματς ομάδων μεταξύ των Χάρντις (Τζεφ και Ματ Χάρντι) και των Εμ εν ΕΜ (Τζοέι Μέρκιουρι και Τζόνυ Νάιτρο). Το ματς δεν ήταν ισορροπημένο αλλά η Εμ εν Εμ πήραν τον έλεγχο επιτιθέμενοι συνεχώς στο τραυματισμένο σαγόνι του Ματ. Οι Χάρντις πήραν για λίγο το πλεονέκτημα, αλλά το έχασαν όταν ο Νάιτρο αντέστρεψε μία κίνηση στον αέρα του Τζεφ. Ο Τζεφ έβαλε τελικά τον Ματ στο ρινγκ, που ξυλοκόπησε τον Τζοέι και τον Νάιτρο. Το τέλος ήρθε όταν ο Ματ εκτέλεσε το Τουίστ οφ Φέιτ, και ο Τζεφ εκτέλεσε το Σουέντον Μπομπ στον Νάιτρο. Ο Τζεφ έκανε πιν στον Νάιτρο και κλείδωσε τη νίκη.
Το δεύτερο ματς της βραδιάς ήταν αυτό του πρωταθλητή ECW Λάσλεϊ με τον Τεστ για τον τίτλο του ΛάσλεΪ. Ο Τεστ χρησιμοποίησε αρκετές παράνομες κινήσεις και πήρε τον έλεγχο αφού χτύπησε τον ώμο του Λάσλεϊ στο σίδερο του ρινγκ. Συνέχισε να επιτίθεται στον ώμο εώς ότου ο Λάσλεϊ ανταπέδωσε με αρκετές δυνατές κινήσεις. Ο Τεστ βγήκε από το ρινγκ, και επέτρεψε στον εαυτό του να χάσει με χρονικό αποκλεισμό. Ο Λάσλεϊ κέρδισε και διατήρησε τον τίτλο του. Μετά, κυνήγησε τον Τεστ, τον έβαλε πίσω στο ρινγκ και συνέχισε να τον ξυλοκοπεί.
Τα κύρια ματς της κάρτας αγώνων
Το τρίτο ματς ήταν μεταξύ του παγκόσμιου πρωταθλητή βαρέων βαρών Μπατίστα και το Μίστερ Κένεντι για τον τίτλο του Μπατίστα. Ο Μπατίστα πήρε από νωρίς το πλεονέκτημα με την δύναμή του έως τη στιγμή που ο Κένεντι τραυμάτισε το γόνατο του Μπατίστα με την χρήση των μεταλλικών σκαλοπατιών. Ο Κένεντι συνέχισε να επιτίθεται στα γόνατα του Μπατίστα, και εφάρμοσε αρκετές λαβές υποταγής που ζόριζαν το γόνατο του Μπατίστα. Ο Μπατίστα προσπάθησε να επιστρέψει στο ματς, αλλά ο Κένεντι έσπρωξε τον Μπατίστα στον διαιτητή και εκτέλεσε ένα χτύπημα στα γεννητικά όργανα του Μπατίστα. Ο Κένεντι είχε ένα σαφές πλεονέκτημα έναντι του Μπατίστα και τον κράτησε για το pin και θεωρητικά νίκησε το ματς, αλλά ο διαιτητής δεν είχε της αισθήσεις του και δεν καταμέτρησε την νίκη του. Ο Μπατίστα τελικά εκτέλεσε το Batista Bomb και διατήρησε τον τίτλο του.
Το τέταρτο ματς ήταν ένα Last Man Standing μεταξύ του Σίνα και του Ουμάγκα για το WWE πρωτάθλημα. Ο Ουμάγκα κυριάρχησε στον αγώνα και επιτέθηκε στα δεμένα πλευρά του Σίνα. Ο Σίνα μάταια προσπάθησε να γυρίσει στο παιχνίδι, καθώς ο Ουμάγκα συνέχισε να έχει το πάνω χέρι. Ο Σίνα όμως χτύπησε τον Ουμάγκα στα γεννητικά του όργανα, έκανε ένα bulldog πάνω στα μεταλλικά σκαλοπάτια και το Five Knuckle Shuffle στον Ουμάγκα. Ο Ουμάγκα απέφυγε την ήταα αλλά έπειτα ο Σίνα τον χτύπησε με το μόνιτορ. Ο Ουμάγκα σηκώθηκε αλλά αστόχησε στο splash που επιχείρησε. Ο μάνατζερ του Ουμάγκα, Armando Alejandro Estrada, χαλάρωσε τα σχοινιά του ρινγκ. Τελικά όμως ήταν αυτά που κόστισαν τον αγώνα στον Ουμάγκα, καθώς ο Σίνα τον "έπνιξε" με αυτά. Ο Ουμάγκα δεν σηκώθηκε πριν το δέκα και ο Σίνα διατήρησε τον τίτλο του. αριστερά|μικρογραφία|Ο [[Αντερτέικερ (παλαιστής)|Αντερτέικερ, ο νικητής του αγώνα Royal Rumble]] Ο τελευταίος αγώνας ήταν ο αγώνας Ρόγιαλ Ραμπλ. Ο Κέιν ,που μπήκε δέκατος, κυριάρχησε στο ματς από τη στιγμή που εισήλθε και απέκλεισε τον Τόμι Ντρίμερ και τον Σαμπού, τον τελευταίο μάλιστα τον απέκλεισε κάνοντάς του chokeslam πάνω σε ένα τραπέζι που είχε στήσει ο ίδιος. Ο Σάντμαν, που μπήκε δέκατος πέμπτος χρησιμοποίησε την χαρακτηριστική του κίνηση singapore cane προτού αποκλειστεί γρήγορα από τον Κινγκ Μπούκερ. Ο Ράντυ Όρτον συνεργάστηκε με τον Ετζ για να αποκλείσουν τους Χάρντις. Μετά τον αποκλεισμό του, ο Μπούκερ ξαναμπήκε στο ρινγκ, απέκλεισε τον Κέιν και συνέχισε να τον ξυλοκοπεί. Χρειάστηκε η προσπάθεια οκτώ παλαιστών για να αποκλειστεί ο Βίσκερα μετά που ο Σον Μάικλς του εκτέλεσε την τελειωτική του κίνηση sweet chin music. Ο Γκρέιτ Καλί μπήκε εικοστός δεύτερος, κυριάρχησε άμεσα και απέκλεισε επτά άτομα. Τελευταίος μπήκε ο Άντερτέικερ, που αμέσως απέκλεισε τον Καλί και έπειτα τον Μόντελ Βοντέιβιους Πόρτερ. Έτσι έμειναν τέσσερις τελευταίοι παλαιστές στον αγώνα: ο Ετζ, ο Όρτον, ο Μάικλς και ο Άντερτέικερ. Ο Όρτον έπιασε τον Ετζ λίγο πριν τον χτυπήσει, αλλά έπειτα τα ξαναβρήκαν και συνεργάστηκαν για να αποκλείσουν τον Μάικλς και τον Άντερτέικερ. Ο Μάικλς, που ήταν έξω από το ρινγκ, ξαναμπήκε και απέκλεισε και τον Όρτον αλλά και τον Ετζ. Ο Άντερτέικερ με τον Μάικλς πάλεψαν για αρκετή ώρα προτού ο Άντερτέικερ αποκλείσει τον Μάικλς και γίνει ο νικητής του αγώνα. Ο Άντερτέικερ έγινε έτσι ο πρώτος συμμετέχων που νικάει τον αγώνα μπαίνοντας από την τριακοστή θέση.
Εξέλιξη στα σόου
Τα σόου που ακολούθησαν το Ρόγιαλ Ραμπλ ήταν γύρω από την επιλογή του Άντερτέικερ για τον ποιο πρωταθλητή θα διάλεγε να αντιμετωπίσει στην WrestleMania 23. Ο Άντερτέικερ εμφανίστηκε και στα τρία σόου, και αντάλλαξε βλέμμα και με τους τρεις πρωταθλητές. Τελικά, σε επεισόδιο του Raw στις 5 Φεβρουαρίου ο Άντερτέικερ διάλεξε τον Μπατίστα και το παγκόσμιο πρωτάθλημα βαρέων βαρών που κατείχε, και έπειτα του εκτέλεσε την χαρακτηριστική του κίνηση, το chokeslam, ξεκινώντας έτσι μία κόντρα μεταξύ τους. Ο Άντερτέικερ τελικά κέρδισε τον τίτλο στην WrestleMania, και η έχθρα τους συνεχίστηκε μέχρι τις 11 Μαίου, έως ότου δηλαδή ο Άντερτέικερ έχασε τον τίτλο του από τον Ετζ, που κατέθεσε το συμβόλαιο Money in the Bank που είχε κερδίσει νωρίτερα εκείνη την εβδομάδα στο Raw από τον Μίστερ Κένεντι.
Μετά που έκανε την επιλογή του ο Άντερτέικερ στις 5 Φεβρουαρίου, ο Σον Μάικλς, ο Ετζ και ο Ράντι Όρτον ήθελαν να αντιμετωπίσουν τον Σίνα για τον τίτλο του στην WrestleMania. Έγινε έτσι ένας αγώνας μεταξύ των τριών για να καθοριστεί ο πρώτος διεκδικητής και νίκησε ο Μάικλς. Ο Σίνα διατήρησε επιτυχημένα τον τίτλο του στην WrestleMania. Συνέχισαν την κόντρα τους για τον τίτλο και στην κόντρα μπήκαν και οι Ετζ με τον Όρτον, αλλά ο Σίνα παρέμεινε πρωταθλητής. Λίγο μετά το Ρόγιαλ Ραμπλ, ο Ουμάγκα και ο Λάσλει μπήκαν στην κόντρα του κ. ΜακΜάν και το Ντόναλντ Τραμπ στην "μάχη των δισεκατομμυριούχων", σαν εκπρόσωποί τους αντίστοιχα σε έναν αγώνα Hair vs Hair στην WrestleMania.
Είσοδοι στον αγώνα Ρόγιαλ Ραμπλ και αποκλεισμοί
Το κόκκινο κουτί ██ και το "Raw" υποδεικνύει παλαιστή του Raw, το μπλε κουτί ██ και το "SD!" υποδεικνύει παλαιστή του SmackDown!, το μοβ κουτί ██ και το "ECW" υποδεικνύει παλαιστή του ECW.
Εξωτερικοί σύνδεσμοι
Κατηγορία:Επαγγελματική Πάλη
Φερδινάνδος της Βαυαρίας, αρχιεπίσκοπος
Ο Φερδινάνδος, γερμ. Ferdinand (6 Οκτωβρίου 1577 - 13 Σεπτεμβρίου 1650) από τον Οίκο του Βίττελσμπαχ ήταν πρίγκιπας-εκλέκτορας-αρχιεπίσκοπος της Κολωνίας (1612-50) και πρίγκιπας-επίσκοπος του Χίλντεσταϊν, Λιέγης, Μύνστερ και Παντερμπόρν.
Βιογραφία
Γεννήθηκε στο Μόναχο και ήταν ο τρίτος γιος του Γουλιέλμου Ε΄ δούκα της Βαυαρίας και της Ρενάτας, κόρης του Φραγκίσκου Α΄ δούκα της Λωρραίνης.
Οι γονείς του αποφάσισαν νωρίς ότι θα ακολουθούσε εκκλησιαστική σταδιοδρομία και τον έστειλαν στο Ιησουιτικό Κολέγιο του Ίνγκολστατ για σπουδές το 1587. Γρήγορα έγινε κοσμήτορας (canon) του Μάιντς, Κολωνίας, Βύρτσμπουργκ, Τρίερ, Ζάλτσμπουργκ και Πασάου. Το 1595 έγινε πρίγκιπας-πρύτανης (provost) του Μπέρχτεσγκαντεν και βοηθός του θείου του Ερνέστου αρχιεπισκόπου της Κολωνίας.
Αναφορές σε πηγές
Κατηγορία:Οίκος του Βίττελσμπαχ
Άγιος Ονούφριος Κέρκυρας
Ο Άγιος Ονούφριος είναι οικισμός στην Κέρκυρα. Ανήκει στον δήμο Κεντρικής Κέρκυρας και Διαποντίων Νήσων και σύμφωνα με τα στοιχεία της απογραφής του 2011, ο πληθυσμός του ανέρχεται στους 36 κατοίκους.
Παραπομπές
Κατηγορία:Δήμος Κέρκυρας Κατηγορία:Χωριά της Κέρκυρας‎ Κατηγορία:Δήμος Κεντρικής Κέρκυρας και Διαποντίων Νήσων
Μούλντα (Ρωσία)
Το Μούλντα (Мульда) είναι μια αστική κοινότητα (αστικού τύπου οικισμός) κάτω από τη διοικητική δικαιοδοσία της πόλης δημοκρατικής σημασίας της Βαρκουτά, στην δημοκρατία των Κόμι στη Ρωσία. Ήταν ακατοίκητο στην απογραφή του 2010.
Διοικητική και δημοτική κατάσταση
Εντός του πλαισίου των διοικητικών διαιρέσεων, ο αστικού τύπου οικισμός Μούλντα υπάγεται στο Αστικού Τύπου Διοικητικό έδαφος Κομσομόλσκι, που υπάγετια στην πόλη δημοκρατικής σημασίας της Βαρκουτά. Εντός του πλαισίου των δημοτικών τμήματων, είναι μέρος του αστικού οκρούγκ της Βαρκουτά.
Παραπομπές
Κατηγορία:Δημοκρατία των Κόμι
Ηρακλάς Αλεξανδρείας
Ο Ηρακλάς (Ἡρακλῆς, Θεοκλάς ) ήταν ο 13ος Πάπας και Πατριάρχης της Αλεξάνδρειας που αρχιεράτευσε το διάστημα 232-248.
Ήταν ο πρώτος Πατριάρχης Αλεξανδρείας να αναφέρεται ως «Πάπας» (στα ελληνικά πατέρας)· ένας όρος, αρχικά μία μορφή προσφώνησης που σήμαινε «πατέρα», ο οποίος χρησιμοποιήθηκε από αρκετούς επισκόπους). Η πρώτη γνωστή καταγραφή αυτού του χαρακτηρισμού, που αποδόθηκε στον Ηρακλά, είναι σε μία επιστολή που έγραψε ο επίσκοπος της Ρώμης Διονύσιος στον Φιλήμονα: ''τοῦτον ἐγὼ τὸν κανόνα καὶ τὸν τύπον παρὰ τοῦ μακαρίου πάπα ἡμῶν Ἡρακλᾶ παρέλαβον.
[Έλαβα αυτόν τον κανόνα και τη διάταξη από τον ευλογημένο 'Πάπα μας Ηρακλά.]
Παραπομπές
Κατηγορία:Χριστιανοί άγιοι του 3ου αιώνα Κατηγορία:Πατριάρχες Αλεξανδρείας και πάσης Αφρικής
Ευζώιος
Με το όνομα Ευζώιος μπορεί να εννοείται ένα από τα παρακάτω ιστορικά πρόσωπα:
Κατηγορία:Αποσαφηνίσεις ονομάτων
Μαρίνα Βλαχάκη
Η Μαρίνα Βλαχάκη (Ηράκλειο Κρήτης, 16 Ιουλίου 1962) είναι Ελληνίδα τραγουδίστρια.
Βιογραφία
Γεννήθηκε στις 16 Ιουλίου του 1962 στον Ηράκλειο Κρήτης και μεγάλωσε στη Αθήνα. Σπούδασε φωνητική και θεωρία στον Πειραϊκό Σύνδεσμο και μετά στο Δημοτικό Ωδείο του Πειραιά. Ξεκίνησε να τραγουδάει από 15 χρόνων, δίπλα στη Μαρινέλλα στη «Νεράιδα», και συνέχισε τις εμφανίσεις πλάι σε επίσης, κορυφαία ονόματα, όπως ο Τόλη Βοσκόπουλο, η Ρίτα Σακελλαρίου, ο Γιώργο Ζαμπέτα, η Βίκυ Μοσχολιού, ο Γιάννη Πουλόπουλο, η Χριστιάνα και, ένα χρόνο πριν συνεργαστεί με το Στράτο Διονυσίου, βρέθηκε στα «Δειλινά» κοντά στο Δημήτρη Μητροπάνο, το Μανώλη Μητσιά, την Τάνια Τσανακλίδου, την Άννα Βίσση, την Ελπίδα, το Χάρρυ Κλυνν (Με τον Μητροπάνο και τον Χαρρυ Κλυνν συνεργάστηκε για 6 σεζόν Αθήνα, Θεσσαλονίκη και σε όλες τις πόλεις της Ελλάδας) τον Αντώνη Καλογιάννη. Εκεί την άκουσε για πρώτη φορά ο Στράτος Διονυσίου και την επόμενη σεζόν συνεργάστηκαν τυχαία στη «Φαντασία». Μαζί του τραγουδούσαν ο Τόλης Βοσκόπουλος, ο Μιχάλης Μενιδιάτης, η Λίτσα Διαμάντη, η Δούκισσα, ο Θέμης Αδαμαντίδης, ο Νίκος Νομικός. Τότε ο Στράτος Διονυσίου πρότεινε στη Μαρίνα Βλαχάκη να γίνει παρτενέρ του και από το 1980 και για σχεδόν 10 συναπτά έτη, ήταν παρτενέρ του στις πίστες, στο στούντιο, στις συναυλίες και σε ολες τις live εμφανισεις τους, συμμετείχε στις επιτυχίες του τη δεκαετία του ’80 και στους δύο πρώτους προσωπικούς της δίσκους ο Στράτος Διονυσίου συμμετέχει σε δύο ντουέτα: το «Κράτησέ με» και το «Μου λείπεις», όπως και στις δεύτερες φωνές.
Έχει κάνει 5 προσωπικούς δίσκους:
Έχει συνεργαστεί με σημαντικούς δημιουργούς, όπως οι Χρ. Νικολόπουλος, Τ. Σούκας, Θ. Πολυκανδριώτης, Α. Χρυσοβέργης, Σπ. Γιατράς, Τ. Μουσαφίρης, Β. Παπαδόπουλος, Ν.Λουκάς, Σ. Μαραγκουδάκη, Γ. Κλεφτογιώργος, Μ. Γιαπράκας, Σ. Τσιλίκης, Γ. Βρούβας και Ιφιγένεια Γιαννοπούλου.
Digital Singles
Toν Οκτώβριο του 2017 κυκλοφόρησε από το Ogdoo Music το «Μια Στάλα Εσύ » σε στίχους Κώστα Μπαλαχούτη και σε μουσική του Γιάννη Πηλιχού, και έπαιξε στην τηλεοπτική σειρά του ΑLPHA «Τατουάζ»
Νοέμβριο του 2020 κυκλοφόρησε το «Δυο Στροφές» σε στίχους του Γιώργου Κλεφτογιώργου και σε μουσική του Σταμάτη Χρήστου από την Music Mirror.
Αύγουστος του 2021 το «Αγάπη Και Φως» σε μουσική του Σταμάτη Χρήστου και σε στίχους της Μαρίνας Βλαχάκη από την Music Mirror.
Λουάρ (νομός)
Η Λουάρ (γαλλικά: Loire) είναι γαλλικός νομός της περιοχής Ωβέρνη-Ρον-Αλπ. Οφείλει το όνομά του στον ποταμό Λίγηρα που διασχίζει το νομό. Πρωτεύουσα είναι το Σαιντ-Ετιέν και υπονομαρχίες οι κοινότητες Μονμπριζόν και Ροάν.
Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 42.
Από το 1960 έως το 2015 ήταν νομός της περιοχής Ρον-Αλπ. Την 1η Ιανουαρίου 2016 η περιοχή Ρον-Αλπ συγχωνεύτηκε με την περιοχή Ωβέρνη και πλέον αποτελούν τη νέα διοικητική περιοχή Ωβέρνη-Ρον-Αλπ.
Οι κάτοικοι ονομάζονται Λιζεριέν, όρος που προέρχονται από τη λατινική ονομασία του ποταμού Λίγηρα (λατινικά: Liger, γαλλικά: Loire)
Γεωγραφικά στοιχεία
εναλλ.=|αριστερά|μικρογραφία|250x250εσ|Η [[Φορέζ|πεδιάδα του Φορέζ τον χειμώνα με ομίχλη]] μικρογραφία|370x370εσ|Θέση του νομού Λουάρ στην [[Ωβέρνη-Ρον-Αλπ]] Ο νομός Λουάρ αποτελεί τμήμα της διοικητικής περιοχής Ωβέρνη-Ρον-Αλπ. Έχει έκταση 4.781 τετραγωνικά χιλιόμετρα. Διοικητικά αποτελείται από 3 διαμερίσματα και περιλαμβάνει 326 κοινότητες. Ο πληθυσμός του νομού είναι 761.997 κάτοικοι (στην απογραφή του 2016).
Συνορεύει με τους νομούς Ρον, Ιζέρ, Αρντές, Ωτ-Λουάρ, Πουί-ντε-Ντομ, Αλλιέ και Σον-ε-Λουάρ
Πρωτεύουσα του νομού είναι το Σαιντ-Ετιέν και υπονομαρχίες οι κοινότητες Μονμπριζόν και Ροάν.
Ο νομός Λουάρ βρίσκεται στα ανατολικά του Μασίφ Σαντράλ. Στα δυτικά του νομού υψώνονται τα Μον ντε λα Μαντλέν (1.155) και νοτιότερα ακολουθούν τα όρη του Φορέζ (1.634 στο Πιερ-συρ-Ωτ). Στα ανατολικά του νομού βρίσκονται τα όρη του Λιονναί (946 μέτρα) και στο νότο εκτείνεται η οροσειρά του Πιλά (Κρε ντε λα Περντρί, 1.432 μ.).
Ο νομός Λουάρ είναι πολύ εκτεταμένος από βορρά προς νότο, έχει μήκος 136 χιλιόμετρα, αλλά εκτείνεται σε απόσταση μόλις 50 χιλιομέτρων ανάμεσα στα όρη του Φορέζ στα δυτικά και τα όρη του Λιονναί στα ανατολικά. Έχει έκταση 4.781 τετραγωνικά χιλιόμετρα.
Αλύπιος
Το όνομα Αλύπιος μπορεί να αναφέρεται σε:
Λουάρ (νομός)
Γεωγραφικά στοιχεία
Το υδρογραφικό δίκτυο κυριαρχείται από τον Λίγηρα, που  έδωσε το όνομα στον νομό και τον διασχίζει από τα νοτιοδυτικά προς τα βορειοανατολικά για απόσταση 130 χιλιομέτρων. Η λεκάνη απορροής του Λίγηρα εκτείνεται πάνω από το 80% της επικράτειας του νομού, σχηματίζοντας την πεδιάδα του Φορέζ, και συλλέγει τα ύδατα των παραποτάμων που κατεβαίνουν από τα βουνά, μεταξύ των οποίων, στη δεξιά όχθη ο ποταμός Κουάζ και στην αριστερή όχθη ο Λινιόν.
Η λεκάνη απορροής του Ροδανού στα νοτιοανατολικά του νομού αποστραγγίζει τα ύδατα της οροσειράς του Πιλά και τις ανατολικές πλαγιές από τα όρη του Λιονναί, που συλλέγονται κυρίως από τον ποταμό Ζιέ και τους παραποτάμους του, οι κυριότεροι από τους οποίους είναι οι Ντυρέζ και Κουζόν. Χάρτης του νομού.
Το κλίμα του νομού είναι ημι-ηπειρωτικό, όμως οι υψομετρικές αντιθέσεις, η έκθεση των πλαγιών και η διαφορά σε γεωγραφικό πλάτος προκαλούν μεγάλες διαφορές θερμοκρασίας ανάμεσα στις ορεινές και πεδινές περιοχές.
Ιστορία
εναλλ.=|αριστερά|μικρογραφία|Ο νομός Λουάρ και οι επαρχίες πριν τη σύσταση των γαλλικών νομών το 1790 Η περιοχή κατοικήθηκε από την Παλαιολιθική περίοδο, όπως αποκαλύπτουν 148 προϊστορικοί χώροι, κυρίως στην περιοχή της Ροάν.
Για τη Νεολιθική περίοδο, έχουν ανακαλυφθεί οικισμοί, μεταξύ των οποίων καταυλισμοί κυνηγών στην πεδιάδα του Φορέζ, ένας οχυρωμένος οικισμός στην κοινότητα Σαμπλ και επίσης, τέσσερα μενίρ, ένα ντολμέν, ένας τύμβος, δέκα εργαστήρια λάξευσης λίθων και δύο οχυρώσεις.
Κατά την Εποχή του Σιδήρου, οι Σεγουσιάβοι ή Σεγοσιανοί (Στράβων), γαλατικός λαός, κατοίκησαν την περιοχή που εκτείνεται στους σημερινούς νομούς Ρον και Λουάρ. Έχουν ανακαλυφθεί μεγάλοι οικισμοί στις κοινότητες Φερ, Πονσέν και Σαιν-Ρομαίν-λε-Πουί και δύο νεκροπόλεις (Ροάν και Φερ).
Στην αναδιοργάνωση της Γαλατίας η περιοχή εντάχθηκε στη Λουγδουνική Γαλατία και στους κατοίκους χορηγήθηκε από τη Ρώμη, την εποχή του Αυγούστου, το προνομιακό πολιτικό καθεστώς των ελεύθερων ανθρώπων (Segusiavorum Civitas Libera). Η πρωτεύουσα ήταν το Forum segusiavorum (σήμερα Φερ).
Μετά την εξαφάνιση της Δυτικής Ρωμαϊκής Αυτοκρατορίας, το Φορέζ, μαζί με το Λιονναί και το Μπωζολαί, αποτέλεσαν μέρος του βασιλείου των Βουργουνδών και αργότερα του βασιλείου της Βουργουνδίας. Τον 10ο αιώνα δημιουργήθηκε η κομητεία Φορέζ. Τον 1531, το Φορέζ ενώθηκε με το βασίλειο της Γαλλίας.
Η δημιουργία του νομού
Ο νομός Λουάρ δημιουργήθηκε κατά τη διάρκεια της Γαλλικής επανάστασης, το 1793, από τη διαίρεση του νομού Ρον-ε-Λουάρ, 3½ χρόνια μετά την αρχική του σύσταση, σε 2 νομούς: Ρον και Λουάρ. Αυτό συνέβη ως απάντηση στις αντεπαναστατικές δραστηριότητες στη Λυών, η οποία πληθυσμιακά ήταν η δεύτερη μεγαλύτερη πόλη της Γαλλίας. Με τη διάσπαση του Ρον-ε-Λουάρ η κυβέρνηση επιχείρησε να προστατεύσει τη Γαλλική επανάσταση από τη δυνητική εξουσία και την επιρροή της αντεπαναστατικής δραστηριότητας στην περιοχή της Λυών.
Οι πρωτεύουσες ήταν διαδοχικά:
Μετά τη νίκη των συμμάχων στη μάχη του Βατερλώ (18 Ιουνίου 1815), ο νομός κατελήφθη από αυστριακά στρατεύματα από τον Ιούνιο του 1815 έως το Νοέμβριο του 1818.
Διοικητική διαίρεση
μικρογραφία|321x321εσ|Τα διοικητικά διαμερίσματα του νομού Λουάρ Ο νομός Λουάρ χωρίζεται σε 3 διαμερίσματα, 21 καντόνια και 323 κοινότητες:
Πόλεις
Οι κυριότερες πόλεις του νομού Λουάρ είναι:
Γλώσσα
μικρογραφία|Γλωσσολογικός χάρτης του νομού Λουάρ Στο νομό Λουάρ παραδοσιακά ομιλούνταν δύο γλώσσες:
Στα γαλλοπροβηγκιανά το όνομα του νομού είναι Lêre και στα ωβερνιά Leu.
Οικονομία
Από πολύ παλιά, η εκμετάλλευση των δασών, των υδάτων και του ορυκτού πλούτου της περιοχής, με την εξόρυξη γαιάνθρακα από τον 13ο αιώνα, συνέβαλε στην ανάπτυξη της βιοτεχνίας και της χειροτεχνίας. Η βιομηχανική επανάσταση ενίσχυσε αυτούς τους τομείς, οι δραστηριότητες αναπτύχθηκαν και η περιοχή έγινε μια από τις σημαντικότερες βιομηχανικές περιοχές της Γαλλίας. Οι κύριοι κλάδοι παραδοσιακά ήταν η μεταλλουργία, η υφαντουργία και η εξόρυξη γαιάνθρακα.
Η σύγχρονη βιομηχανία, αναπτυγμένη από τον 19ο αιώνα, ιδιαίτερα στην περιοχή του Σαιντ-Ετιέν, στην κοιλάδα του ποταμού Ζιέρ στα νοτιοδυτικά, και σε όλο το μήκος της πεδιάδας του Φορέζ, εξακολουθεί να κατέχει σημαντικό μερίδιο βιομηχανικών δραστηριοτήτων, ιδιαίτερα στη μηχανική, τα ιατρικά προϊόντα, οπτικά είδη, μηχανήματα, εργαλεία, ηλεκτρονικά, στρατιωτικό εξοπλισμό, και εξακολουθεί να διατηρεί πολλές εγκαταστάσεις χάλυβα.
Η αμπελουργία είναι ιδιαίτερα ανεπτυγμένη, με τρεις τύπους οίνων Ελεγχόμενης ονομασίας προέλευσης.
Αξιοθέατα-Τουρισμός
Ο νομός Λουάρ προσφέρει μια μεγάλη ποικιλία από τοπία που τον περιλαμβάνουν, με τους λόφους, οροπέδια και βουνά της οροσειράς Πιλά, τα βουνά και την πεδιάδα του Φορέζ, καθώς και τα φαράγγια του Λίγηρα. Τα χιονοδρομικά κέντρα είναι επίσης πόλος έλξης επισκεπτών. Εκτός από το πλούσιο φυσικό περιβάλλον, ο νομός έχει επίσης μια πανέμορφη αρχιτεκτονική κληρονομιά που οι επισκέπτες ανακαλύπτουν μέσα από τα κάστρα, τα θρησκευτικά κτίσματα, τα μεσαιωνικά χωριά, τα μουσεία και την «Πόλη τέχνης και ιστορίας», το Σαιντ-Ετιέν.
Το χωριό Σαιντ-Κρουά-αν-Ζαρέζ έχει χαρακτηρισθεί ένα από το «Πιο όμορφα χωριά της Γαλλίας».
Εξωτερικοί σύνδεσμοι
Κατηγορία:Νομοί της Γαλλίας Κατηγορία:Νομοί της Ωβέρνης-Ρον-Αλπ
Μάξιμος Αλεξανδρείας
Ο Πάπας Μάξιμος της Αλεξανδρείας ήταν 15ος Πάπας και Πατριάρχης Αλεξάνδρειας. Εορτάζεται στο Κοπτικό Συναξάριον την 14η ημέρα του μήνα Μπαραμούντα (22 Απριλίου) και από τους Ρωμαίους στις 27 Δεκεμβρίου.
Διαδέχθηκε τον Διονύσιος το 264. Έπειτα από πατριαρχεία 18 ετών τον Μάξιμο διαδέχθηκε ο Θεωνάς.
Εξωτερικοί σύνδεσμοι
Κατηγορία:Χριστιανοί άγιοι του 3ου αιώνα Κατηγορία:Πατριάρχες Αλεξανδρείας και πάσης Αφρικής
Έρμιππος (ποιητής)
Ο Έρμιππος ήταν ποιητής της αρχαίας Αττικής κωμωδίας από την Αθήνα, σύγχρονος του Ευπόλιδα και του Κρατίνου, ο οποίος έζησε τον 5ο π.Χ. αιώνα. Στο λεξικό Σούδα αναφέρεται "ετερόφθαλμος αδελφός δε Μυρτίλου του κωμικού". Λέγεται ότι έγραψε 40 κωμωδίες από τις οποίες έχουν διασωθεί οι τίτλοι μόνο 10 και ότι από τις συμμετοχές του σε θεατρικούς αγώνες κέρδισε τουλάχιστον μία νίκη στα Μεγάλα Διονύσια και τέσσερις στα Λήναια. Έχουν σωθεί 94 αποσπάσματα των έργων του, τα οποία κατά κύριο λόγο ασχολούνται με την πολιτική επικαιρότητα και τους πολιτικούς της εποχής του.
Ο Έρμιππος υπήρξε σφοδρός πολέμιος του Περικλή και σύμφωνα με τον Πλούταρχο ήταν αυτός που κατήγγειλε την Ασπασία ότι ενεργούσε ως προαγωγός του Περικλή, φέρνοντας του Αθηναίες γυναίκες στο σπίτι τους. Σύμφωνα με άλλους ιστορικούς με μήνυσή του, που αναρτήθηκε στη Βασίλειο Στοά από Επώνυμο άρχοντα της πόλης, ήταν ο αίτιος για τη "γνωστή" δίκη της Ασπασίας, για την οποία οι μελετητές διαφωνούν για το αν συνέβη πραγματικά ή αν πρόκειται για κωμική σκηνή που «περιβλήθηκε μετέπειτα το ένδυμα της ιστορικότητας».
Εργογραφία
Από τους σωζόμενους τίτλους των έργων του είναι :
Δείτε επίσης
Απόσπασμα από την κωμωδία Φορμοφόροι - Διαδραστικά Σχολικά Βιβλία
"Υπήρχε δίωξη ιδεών στην Αρχαία Αθήνα;" - Άρθρο του I. F. Stone από το ekivolos.gr
Κατηγορία:Αρχαίοι Έλληνες ποιητές Κατηγορία:Ποιητές Παλαιάς Κωμωδίας
Γιαν Φρανς φαν Μπλούμεν
Ο Γιαν Φρανς φαν Μπλούμεν (φλαμανδικά: Jan Frans van Bloemen, βάπτιση 12 Μαΐου 1662 - ταφή 13 Ιουνίου 1749) ήταν Φλαμανδός ζωγράφος - τοπιογράφος, ο οποίος δραστηριοποιήθηκε κυρίως στη Ρώμη. Εκεί κατάφερε να καθιερωθεί ως ο κορυφαίος ζωγράφος απόψεων (vedute) της ρωμαϊκής εξοχής, που απεικόνιζε με την αισθητική της κλασικής παράδοσης στην τοπιογραφία.
Βιογραφία
Γεννήθηκε στην Αμβέρσα και ήταν ο μικρότερος αδελφός του Πίτερ φαν Μπλούμεν. Πιθανότατα εκπαιδεύτηκε από τον αδελφό του. Μεταξύ 1681 και 1684 βρισκόταν στην Αμβέρσα, μαθητεύοντας στον Άντον Χουμπάου, ζωγράφο σκηνών της αγοράς και των bamboccianti (θεματολογίας σχετικής με τη ζωή των "κατώτερων τάξεων"), που τοποθετούσε σε ρωμαϊκούς ή χώρους ανά τη Μεσόγειο.
Ο φαν Μπλούμεν ήταν επιτυχημένος καλλιτέχνης στη Ρώμη και έλαβε παραγγελίες για να ζωγραφίσει μεγάλους πίνακες vedute από εύπορους πάτρονες, όωπς η βασίλισσα της Ισπανίας Ελισάβετ Φαρνέζε, Ρωμαίους ευγενείς και τον Πάπα.
Έγινε μέλος στους Bentvueghels, την ένωση Φλαμανδών και Ολλανδών καλλιτεχνών που εργάζονταν στη Ρώμη, και έλαβε το προσωνύμιο Orizzonte ή Horizonti. Το προσωνύμιο αυτό αναφέρεται στην απόσταση την οποία απεικόνιζε στα τοπία του. Παρά το ότι είχε πολλούς τοπικούς πάτρονες, απέτυχε να γίνει δεκτός στην Accademia di San Luca, τη Συντεχνία των επιφανών ζωγράφων της Ρώμης πριν γίνει 70 ετών. Η καθυστέρηση αυτή πιθανόν να οφείλεται στο γεγονός ότι οι Ρωμαίοι ζωγράφοι δεν θεωρούσαν την τοπιογραφία ως επίδειξη ικανότητας και ταλέντου.
Ανάμεσα στους μαθητές του συγκαταλέγονται οι Φραντς Ιγκνάτς Έφελε (Franz Ignaz Oefele), Γκαμπριέλλε Ριτσαρντέλλι και Νικολό Μπονίτο. Απεβίωσε στη Ρώμη το 1749.
Έργο
Ο φαν Μπλούμεν ζωγράφιζε κατά κύριο λόγο κλασικά τοπία, αντλώντας την έμπνευσή του από τη ρωμαϊκή εξοχή. Τα τοπία του, με τις μεταβάσεις τους από μια σειρά επιπέδων, το απαλό, ζεστό τους φως και την κλασική και θρησκευτική θεματολογία τους, αποτέλεσαν παραδείγματα για καλλιτέχνες όπως οι Κλωντ Λορραίν και Γκασπάρ Ντυγκέ. Οι πίνακές του έχουν ένα λεπτό διαποτισμό από μια "δύσκολο να καθοριστεί ποιμενική ατμόσφαιρα", γεγονός που τον βοήθησε να θεωρείται τόσο σημαντικός ζωγράφος για τους συγχρόνους του. Η τεχνική και η θεματολογία του Γιανς Φρανς φαν Μπλούμεν σχετίζεται, επίσης, με ζωγράφους όπως οι Γιαν Ασσελάιν, Τόμας Βάικ, Βίλλεμ Ρομέιν και Βίλλεμ Σχέλλινκς. Οι vedute του εμπίπτουν στην κατηγορία αυτών που συνδυάζουν την πραγματικότητα με το φανταστικό στοιχείο.
Τα τοπία του έχουν αρκαδική οργιώδη βλάστηση με βουνά, υδάτινα ρεύματα, μακρινά χωριουδάκια και μικρές μορφές κατοίκων, ζωγραφισμένες με ανακριβή pittura di tocco (ζωγραφική της αφής) με μικρές στιγμές και εμπνευσμένες πινελιές. Αντίθετα από τον φαν Βίττελ, ο φαν Μπλούμεν συνήθως δεν απεικόνιζε απόψεις περιοχών μακριά από τη Ρώμη και την κοιλάδα του Τίβερη ή τους Αλβανούς λόφους. Τα θέματά του περιορίζονταν σε απόψεις περιοχών σε άμεση γειτνίαση με τη Ρώμη, το περίγραμμα της οποίας είναι ορατό σε πολλούς πίνακές του. Ήταν, επίσης, ιδιαίτερα γνωστός για τις "απόψεις κτημάτων", στις οποίες απεικονίζονται τα κτήματα των ευγενών της Ρώμης στην εξοχή. Αντί να προσφέρει πανοραμικές απόψεις, απομακρυσμένο ορίζοντα και ατμοσφαιρικά εφέ που σχετίζονται με τοπογραφικά στοιχεία, ο φαν Μπλούμεν απεικόνιζε τα κτήματα με έμφαση στη λεπτομερή παρατήρηση της πραγματικότητας και περιορισμένη ορατότητα. Έτσι, τα κτήματα φαίνονται σαν να αποτελούν αναπόσπαστα χαρακτηριστικά του τοπίου της περιοχής.
Συνεργάστηκε με άλλους καλλιτέχνες, οι οποίοι ζωγράφιζαν τις μορφές στις συνθέσεις του. Ανάμεσα σε αυτούς ήταν οι Κάρλο Μαράττι, Πλάτσιντο Κοστάντσι και Πομπέο Μπατόνι. Εν τούτοις, στηρίχτηκε σε συνεργασίες με ζωγράφους μορφών κατά τις τελευταίες δεκαετίες της ζωής του, όται δημιούργησε τις πιο φιλόδοξες κλασικίζουσες συνθέσεις του. Ακόμη και τότε, στηρίχτηκε σε ζωγράφους μορφών για τις πλέον προεξάρχουσες μορφές στο προσκήνιο, ενώ ζωγράφιζε ο ίδιος τους υποδεέστερους χαρακτήρες. Στην πραγματικότητα, ο φαν Μπλούμεν ήταν θαυμάσιος ζωγράφος για το "σταφάζ" (πληθύσμωση με μορφές) των συνθέσεών του, ήταν ιδιαίτερα επιδέξιος στο να μαθαίνει γρήγορα να μιμείται το στυλ των συνεργατών του. Ως αποτέλεσμα, πολλές από τις μορφές στους πίνακές του, που αποδίδονται σε επιφανείς ζωγράφους της εποχής του, είναι στην πραγματικότητα δημιουργημένες από το δικό του χέρι. Συχνά συνεργαζόταν με τον Πλάτσιντο Κοστάντσι και θεωρούσε το ζευγάρι των πινάκων Φυγή στην Αίγυπτο και Ανάπαυση από την φυγή στην Αίγυπτο ως την πλέον άρτια συνεργασία του με τον Κοστάντσι, ο οποίος ζωγράφισε τις μορφές.
Τα σχεδιάσματα των τοπίων του, στα οποία συχνά εμφανίζονται φανταστικά ερείπια, συγχέονται με αυτά του αδελφού του Πίτερ, ο οποίος είναι περισσότερο γνωστός για σχεδιάσματα μορφών και ζώων. Ο Γιαν φαν Μπλούμεν έφτιαξε, επίσης, σχεδιάσματα κτισμάτων μέσα και γύρω από τη Ρώμη.